**Molėtų rajono savivaldybės taryba**

**SPRENDIMAS**

**Dėl savivaldybės ilgalaikio materialiojo turto nuomos sutarčių atnaujinimo**

2021 m. gruodžio    d. Nr. B1-

Molėtai

**Projektas**

Vadovaudamasi Lietuvos Respublikos civilinio kodekso 6.482 straipsniu, Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo, patvirtinto Molėtų rajono savivaldybės tarybos 2019 m. lapkričio 27 d. sprendimu Nr. B1-254 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo patvirtinimo”, 47 punktu, atsižvelgdama į Molėtų rajono savivaldybės administracijos direktoriaus 2021 m. gruodžio 6 d. raštus: Nr. B22-2521 „Dėl negyvenamųjų patalpų nuomos sutarties atnaujinimo“, Nr. B22-2522 „Dėl negyvenamųjų patalpų nuomos sutarties atnaujinimo“, Ramūno Pivoro ir Stasio Kavaliūno advokato kontoros sutikimus,

Molėtų rajono savivaldybės taryba n u s p r e n d ž i a:

Atnaujinti Molėtų rajono savivaldybės ilgalaikio materialiojo turto nuomos sutartis nuo 2022 m. vasario 1 d. 5 (penkerių) metų laikotarpiui nekeičiant sutarties sąlygų:

1. 2017 m. vasario 1 d. sutartį Nr. T5-4 su Stasio Kavaliūno advokato kontora dėl 17,86 kv. m ploto patalpų (12,54 kv. m ploto patalpa plane pažymėta 2-11 ir 5,32 kv. m bendro naudojimo patalpų: 1-1, 1-2, 1-16, 2-1) administraciniame pastate (registro Nr. 44/137352; unikalus Nr. 6297-7000-3018), esančiame Molėtų r. sav., Molėtų m., S. Dariaus ir S. Girėno g. 4, advokato kontoros veiklai;

2. 2017 m. vasario 1 d. sutartį Nr. T5-3 su Ramūnu Pivoru dėl 12,47 kv. m ploto patalpos (plane pažymėtos 1-13) administraciniame pastate (registro Nr. 44/137352; unikalus Nr. 6297-7000-3018), esančiame Molėtų r. sav., Molėtų m., S. Dariaus ir S. Girėno g. 4, verstis paslaugų veikla judėjimo negalią turinčiam asmeniui.

             Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras